Πρόταση ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 1734/94 του Συμβουλίου, σχετικά με τη χρηματοδοτική και τεχνική συνεργασία με τα Κατεχόμενα Εδάφη

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Η ΕΕ, ανταποκρινόμενη στις προϋποθέσεις για την παλαιστινιακή οικονομική και κοινωνική ανάπτυξη, κατόπιν των συμφωνιών του Όσλο και της πρώτης διάσκεψης των χορηγών, που συνήλθε στην Ουάσινγκτον, τον Οκτώβριο του 1993, αποφάσισε να δημιουργήσει ειδικό κονδύλιο του προϋπολογισμού για την υποστήριξη της συμφωνίας ειρήνευσης. Προς το σκοπό αυτό, το Συμβούλιο εξέδωσε, στις 11 Ιουλίου 1994, τον κανονισμό (ΕΚ) αριθ. 1734/94 σχετικά με τη χρηματοδοτική και τεχνική συνεργασία με τα Κατεχόμενα Εδάφη (ο οποίος αργότερα μετονομάστηκε σε συνεργασία με τη Δυτική Όχθη και τη λωρίδα της Γάζας). Ο κανονισμός αυτός τροποποιήθηκε δύο φορές το 1998 (αριθ. 2840 και 2824/98).

Το άρθρο 1 του κανονισμού προβλέπει ότι η χρηματοδοτική και τεχνική συνεργασία εκτελείται στο πλαίσιο πενταετών προγραμμάτων. Ωστόσο, εξαιτίας της σταθερά μεταβαλλόμενης επιτόπου κατάστασης κατά την περίοδο από το 1998 μέχρι το 2003, και ιδίως εξαιτίας της έκρηξης του δεύτερου ιερού πολέμου (Intifada) τον Σεπτέμβριο του 2000, κατέστη αδύνατος ο πολυετής προγραμματισμός της χρηματοδοτικής βοήθειας προς τους παλαιστινίους καθώς και η πλήρης αξιολόγηση της εκτέλεσης της υπό εξέλιξη βοήθειας. Οι προτεραιότητες της βοήθειάς μας έπρεπε να καθορίζονται ad hoc και η εκτέλεση γινόταν σε ετήσια βάση.

Επί πλέον, στον κανονισμό του 1998 προβλέπεται ότι αυτός πρέπει να ευθυγραμμιστεί με τον κανονισμό MEDA, καθιστώντας δυνατή την τροποποίησή του, ιδίως σε ότι αφορά τους δυνητικούς δικαιούχους βοήθειας.

Επειδή, επί πλέον, έχει εκδοθεί ο νέος χρηματοδοτικός κανονισμός (αριθ. 1605/2002) καθώς και η απόφαση για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή (αριθ. 468/1999), καθίσταται πλέον αναγκαία η τροποποίηση του κανονισμού για τη χρηματοδοτική και τεχνική συνεργασία με τη Δυτική Όχθη και τη Λωρίδα της Γάζας.

Με τον τροποποιημένο κανονισμό θα είναι δυνατό να συνεχισθεί η κοινοτική βοήθεια προς τους παλαιστίνιους για την επίτευξη βιώσιμης οικονομικής, πολιτικής και κοινωνικής ανάπτυξης, σύμφωνης με τους νέους ισχύοντες κανόνες. Τούτο είναι κεφαλαιώδους σημασίας αν ληφθεί ιδίως υπ' όψη το γενικό πλαίσιο των πρόσφατων επί τόπου εξελίξεων. Με τον διορισμό του πρωθυπουργού Abu Mazen καθώς και την πλήρη και ενεργή δέσμευση της διεθνούς κοινότητας, διαμορφώνεται ένα νέο πολιτικό πεδίο. Τούτο είχε ως αποτέλεσμα, όλα τα πολιτικά κόμματα να εγκρίνουν τον πολιτικό χάρτη πορείας που οδηγεί στην επίλυση της ισραηλο-παλαιστινιακής σύγκρουσης, καθώς και τη σύσταση παλαιστινιακού κράτους μέχρι το 2005. Ωστόσο, η κατάσταση επί τόπου είναι ακόμη ευαίσθητη και δεν διευκολύνει την Επιτροπή να προτείνει μια περισσότερο μακροπρόθεσμη προσέγγιση για την συνεργασία με την Δυτική Όχθη και τη Λωρίδα της Γάζας. Σήμερα, εξακολουθεί να είναι αναγκαία η συνεχής στήριξη για την κάλυψη των απαιτήσεων της οικονομικής και ανθρωπιστικής κατάστασης, την περαιτέρω προώθηση της παλαιστινιακής μεταρρύθμισης και την υποστήριξη της εκ νέου αποδυναμωθείσας ειρηνευτικής διαδικασίας. Σε ότι αφορά, την ανθρωπιστική κατάσταση, οι προβλεπόμενες δράσεις θα συμπληρώνουν την ανθρωπιστική βοήθεια, που χορηγείται από την Επιτροπή, μέσω της Υπηρεσίας Ανθρωπιστικής Βοήθειας (ECHO).

Υπό το φως των ανωτέρω, προτείνεται, επομένως, η τροποποίηση του κανονισμού (ΕΚ) αριθ. 1734/94 του Συμβουλίου. Οι προτεινόμενες τροποποιήσεις είναι καθαρά τεχνικού χαρακτήρα.

2003/0204 (COD)

Πρόταση ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 1734/94 του Συμβουλίου, σχετικά με τη χρηματοδοτική και τεχνική συνεργασία με τα Κατεχόμενα Εδάφη

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπ 'όψη:

τη συνθήκη για την ίδρυση της Ευρωπαϊκής Ένωσης, και ιδίως το άρθρο 179,

τη πρόταση της Επιτροπής [1],

[1] ΕΕ C,[...], [...], σ. [...]

ενεργώντας σύμφωνα με τη διαδικασία που προβλέπεται στο άρθρο 251 της συνθήκης,

Εκτιμώντας τα ακόλουθα:

(1) πρέπει να καταβληθεί κάθε προσπάθεια για να αποφευχθεί περαιτέρω επιδείνωση της παλαιστινιακής οικονομίας, μέσω της συμβολής στην υγιή διαχείριση και φορολογική ισορροπία της παλαιστινιακής αρχής, και για τη σταθεροποίησή της μέσω της θεσμικής ενίσχυσης,

(2) θα εξακολουθήσουν να δημιουργούνται ανάγκες για χρηματοδοτική βοήθεια στα εδάφη της Δυτικής Όχθης και στη Λωρίδα της Γάζας, ως αποτέλεσμα των πρόσφατων εξελίξεων της ειρηνευτικής διαδικασίας στη Μέση Ανατολή,

(3) η Κοινότητα πρέπει επομένως να συνεχίσει τις προσπάθειες για παροχή βοήθειας, δυνάμει του κανονισμού (ΕΚ) αριθ. 1734/94,

(4) ο κανονισμός (ΕΚ) αριθ. 1734/94 πρέπει να αναθεωρηθεί από το Ευρωπαϊκό Κοινοβούλιο και το Συμβούλιο προ του τέλους του 2005, ώστε να ληφθούν υπ' όψη οι εξελίξεις στην περιοχή, ιδίως σε ότι αφορά την εκτέλεση του ειρηνευτικού χάρτη πορείας (στοιχεία ενός αποτελεσματικού χάρτη πορείας για μόνιμη επίλυση της ισραελο-παλαιστινιακής σύγκρουσης, με τη σύσταση δύο κρατών),

(5) ο κανονισμός (EΚ, Ευρατόμ) αριθ. 2988/95 του Συμβουλίου, της 18ης Δεκεμβρίου 1995 για την προστασία των οικονομικών συμφερόντων των Ευρωπαϊκών Κοινοτήτων [2] θεσπίζει ένα κοινό νομικό πλαίσιο για τους κοινοτικούς ιδίους πόρους και δαπάνες, σε όλους τους τομείς. Ο κανονισμός (Ευρατόμ, ΕΚ) αριθ. 2185/96 του Συμβουλίου, της 11ης Νοεμβρίου 1996 σχετικά με τους ελέγχους και τις εξακριβώσεις που διεξάγει επιτοπίως η Επιτροπή με σκοπό την προστασία των οικονομικών συμφερόντων των Ευρωπαϊκών Κοινοτήτων από απάτες και λοιπές παρατυπίες [3], εφαρμόζεται σε όλους τους τομείς της κοινοτικής δραστηριότητας, με την επιφύλαξη των διατάξεων των κοινοτικών κανόνων που αφορούν συγκεκριμένους τομείς πολιτικής,

[2] ΕΕ L 312, 23.12.1995, σ. 1.

[3] ΕΕ L 292, 15.11.1996, σ. 2.

(6) συνεπώς, πρέπει να τροποποιηθεί αναλόγως ο κανονισμός (ΕΚ) αριθ. 1734/94 σχετικά με τη χρηματοδοτική και τεχνική συνεργασία με τα Κατεχόμενα Εδάφη.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 1734/94 τροποποιείται ως εξής:

1. Το άρθρο 1 αντικαθίσταται από τα εξής:

'Άρθρο 1

1. Η Κοινότητα θέτει σε εφαρμογή χρηματοδοτική και τεχνική συνεργασία με τη Δυτική Όχθη και τη Λωρίδα της Γάζας προκειμένου να συμβάλλει στη βιώσιμη οικονομική, πολιτική και κοινωνική ανάπτυξή τους. Εφόσον το επιτρέπουν οι περιστάσεις, η εφαρμογή γίνεται βάσει πολυετών προγραμμάτων.

2. Η Ευρωπαϊκή Επιτροπή θα ετοιμάσει έκθεση για την επανεξέταση του εν λόγω κανονισμού, το αργότερο μέχρι τις 31 Δεκεμβρίου 2005, λαμβάνοντας υπ' όψη τις πρόσφατες εξελίξεις στη περιοχή.

2. Στο άρθρο 2:

μετά την παράγραφο 3, προστίθεται η ακόλουθη παράγραφος:

4. Τα μέτρα στήριξης είναι δυνατόν να περιλαμβάνουν επίσης επιλέξιμους δικαιούχους όπως αναφέρεται στο άρθρο 1 παράγραφος 2 του κανονισμού (ΕΚ) αριθ. 1488/96 του Συμβουλίου, της 23ης Ιουλίου 1996 σχετικά με τα συνοδευτικά χρηματοδοτικά και τεχνικά μέτρα (MEDA) για τη μεταρρύθμιση των οικονομικών και κοινωνικών δομών στα πλαίσια της ευρωμεσογειακής εταιρικής σχέσης [4].

[4] ΕΕ L 189, 30.7.1996, σ. 1-9.

προστίθεται η ακόλουθη παράγραφος 8:

8. Οι προσκλήσεις για την υποβολή προσφορών και τη σύναψη συμβάσεων είναι ανοικτές, επί ίσοις όροις, σε όλα τα φυσικά και νομικά πρόσωπα των κρατών μελών και των μεσογειακών εταίρων.

3. Στο άρθρο 4, προστίθεται η ακόλουθη παράγραφος 5:

"Οι αποφάσεις χρηματοδότησης καθώς και οι συμφωνίες χρηματοδότησης και συμβάσεις που προκύπτουν από αυτές, προβλέπουν, μεταξύ άλλων, επίβλεψη και δημοσιονομικό έλεγχο, εκ μέρους της Επιτροπής (συμπεριλαμβανομένης της Eυρωπαϊκής Υπηρεσίας Καταπολέμησης της Απάτης (OLAF)), που περιλαμβάνει επιτόπιους ελέγχους και επιθεωρήσεις σύμφωνα με τον κανονισμό (Ευρατόμ, ΕΚ) αριθ. 2185/96 [5] του Συμβουλίου και λογιστικούς ελέγχους εκ μέρους του Ελεγκτικού Συνεδρίου, εφόσον χρειάζεται, που διεκπεραιώνονται επί τόπου. Λαμβάνονται μέτρα σύμφωνα με τη διαδικασία που ορίζεται στο άρθρο 5, για να παρασχεθεί επαρκής προστασία των οικονομικών συμφερόντων της Ευρωπαϊκής Κοινότητας, σύμφωνα με τον κανονισμό (EΚ, Ευρατόμ) αριθ. 2988/95 του Συμβουλίου [6]." Η Eυρωπαϊκή Υπηρεσία Καταπολέμησης της Απάτης (OLAF) διεξάγει, εφόσον χρειάζεται, έρευνες, οι οποίες διέπονται από τον κανονισμό (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου. [7]

[5] ΕΕ L 292, 15.11.1996, σ. 2.

[6] ΕΕ L 312, 23.12.1995, σ.1.

[7] ΕΕ L 136, 31.5.1999, σ. 1.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ

Τομέας(είς) πολιτικής: Μέση Ανατολή

Δραστηριότητα(-τες): Σχέσεις με την Μέση Ανατολή και την Νότιο Μεσόγειο

ΤΙΤΛΟΣ ΤΗΣ ΔΡΑΣΗΣ: ΚΟΙΝΟΤΙΚΕΣ ΕΝΕΡΓΕΙΕΣ ΣΥΝΔΕΟΜΕΝΕΣ ΜΕ ΤΗΝ ΣΥΜΦΩΝΙΑ ΕΙΡΗΝΗΣ ΙΣΡΑΗΛ-ΟΑΠ

1. ΚΟΝΔΥΛΙΟ(Α) ΤΟΥ ΠΡΟΫΠΟΛΟΓΙΣΜΟΥ + ΚΕΦΑΛΑΙΟ(Α):

190803 (ex- B7-42)

ΣΥΝΟΛΙΚΑ ΣΤΟΙΧΕΙΑ

2.1. Συνολική πίστωση για τη δράση (Μέρος 190803): εκατ. ευρώ για ανάληψη υποχρέωσης

47.75

2.2. Περίοδος εφαρμογής:

2004-2006

(έτη έναρξης και λήξης)

2.3. Συνολική πολυετής εκτίμηση δαπανών:

(a) Χρονοδιάγραμμα των πιστώσεων αναλήψεων υποχρεώσεων/πιστώσεων πληρωμών (δημοσιονομική παρέμβαση) (βλέπε σημείο 6.1.1)

εκατ. EUR (μέχρι το τρίτο δεκαδικό)

>ΘΕΣΗ ΠIΝΑΚΑ>

(b) Δαπάνες τεχνικής και διοικητικής βοήθειας και στήριξης (βλ. σημείο 6.1.2)

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

(c) Συνολικές δημοσιονομικές επιπτώσεις του ανθρώπινου δυναμικού και άλλων διοικητικών δαπανών (βλ. σημεία 7.2 και 7.3)

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

2.4. Συμβατότητα με το δημοσιονομικό προγραμματισμό και τη δημοσιονομική προοπτική

|X| Η πρόταση είναι συμβατή με τον υφιστάμενο δημοσιονομικό προγραμματισμό.

Η πρόταση συνεπάγεται εκ νέου προγραμματισμό του σχετικού κεφαλαίου της δημοσιονομικής προοπτικής.

Η πρόταση ενδέχεται να απαιτήσει την εφαρμογή των διατάξεων της διεθνούς συμφωνίας.

2.5. Δημοσιονομικές επιπτώσεις στα έσοδα: [8]

[8] Για περισσότερες πληροφορίες, βλέπε χωριστό επεξηγηματικό σημείωμα.

|X| Η πρόταση δεν έχει δημοσιονομικές επιπτώσεις (αφορά τεχνικές πτυχές σχετικά με την εκτέλεση μέτρου).

Ή

Η πρόταση έχει δημοσιονομικές επιπτώσεις - οι επιπτώσεις επί των εσόδων έχουν ως εξής:

(Σημείωση: Όλες οι λεπτομέρειες και παρατηρήσεις που αφορούν την μέθοδο υπολογισμού της επίπτωσης επί των εσόδων, εμφαίνονται σε χωριστό παράρτημα)

(εκατ. EUR μέχρι το πρώτο δεκαδικό)

>ΘΕΣΗ ΠIΝΑΚΑ>

(Αναφέρεται κάθε σχετικό κονδύλιο του προϋπολογισμού, προσθέτοντας στον πίνακα τον κατάλληλο αριθμό σειρών, εφόσον υπάρχει επίπτωση σε περισσότερα του ενός κονδύλια του προϋπολογισμού)

3. ΔΗΜΟΣΙΟΝΟΜΙΚΑ ΧΑΡΑΚΤΗΡΙΣΤΙΚΑ

>ΘΕΣΗ ΠIΝΑΚΑ>

4. ΝΟΜΙΚΗ ΒΑΣΗ

(Αναγράφεται μόνο η κύρια νομική βάση) 1734/94

5. ΠΕΡΙΓΡΑΦΗ ΚΑΙ ΑΙΤΙΟΛΟΓΗΣΗ

5.1. Ανάγκη κοινοτικής παρέμβασης [9]

[9] Για περισσότερες πληροφορίες, βλέπε χωριστό επεξηγηματικό σημείωμα.

5.1.1. Επιδιωκόμενοι στόχοι

(Περιγράφεται (ονται) το(α) πρόβλημα(προβλήματα)/ανάγκη(ες) (σε μετρήσιμες τιμές), που πρόκειται να επιλύσει/ικανοποιήσει η παρέμβαση (η αρχική κατάσταση σε σχέση με την οποία μπορεί να εκτιμηθεί μεταγενέστερα η πρόοδος). Περιγράφονται οι στόχοι με βάση τα αναμενόμενα αποτελέσματα (για παράδειγμα, ως αλλαγή της ως άνω αρχικής κατάστασης).)

Κύριος στόχος της συνεργασίας δυνάμει του κανονισμού αυτού είναι να συνδράμει την Δυτική Όχθη και τη Λωρίδα της Γάζας, να επιτύχουν βιώσιμη οικονομική, πολιτική και κοινωνική ανάπτυξη εν όψει της δημιουργίας ανεξάρτητου, δημοκρατικού και βιώσιμου παλαιστινιακού κράτους. Προς τούτο,

- χρειάζεται να βελτιωθεί η οικονομική και ανθρωπιστική κατάσταση του παλαιστινιακού λαού.

- πρέπει να διασφαλισθεί η κοινωνική σταθερότητα, συμβάλλοντας στην παροχή βασικών δημόσιων υπηρεσιών.

- πρέπει να στηριχθεί η δημιουργία θεσμών για το μελλοντικό παλαιστινιακό κράτος καθώς και η μεταρρυθμιστική διαδικασία της Παλαιστινιακής Αρχής.

- πρέπει να διευκολυνθεί η εκτέλεση της ενδιάμεσης συμφωνίας σύνδεσης ΕΚ-ΟΑΠ (ΠΑ) καθώς και της συμφωνίας ειρήνης Ισραήλ-ΟΑΠ.

5.1.2. Μέτρα που λήφθηκαν σε σχέση με την εκ των προτέρων αξιολόγηση

(Τούτο συνεπάγεται:

(α) ότι πρέπει να εξηγηθεί πως και πότε πραγματοποιήθηκε η εκ των προτέρων αξιολόγηση (από ποιόν, σε ποια χρονική στιγμή και σε ποιο μέρος είναι διαθέσιμη/ες η έκθεση/εκθέσεις) ή πως συγκεντρώθηκαν οι σχετικές πληροφορίες. [10]

[10] Για τις ελάχιστες απαιτούμενες πληροφορίες σχετικά με νέες πρωτοβουλίες, βλέπε SEC(2000) 1051.

Δεν πραγματοποιήθηκε εκ των προτέρων αξιολόγηση λόγω της ασταθούς επί τόπου κατάστασης και της αδυναμίας προγραμματισμού σε πολυετή βάση.

(β) σύντομη περιγραφή των συμπερασμάτων και των διδαγμάτων που απορρέουν από την εκ των προτέρων αξιολόγηση.)

5.1.3. Μέτρα που λήφθηκαν σε σχέση με την εκ των υστέρων αξιολόγηση

(Στην περίπτωση ανανέωσης ενός προγράμματος, πρέπει επίσης να γίνεται σύντομη περιγραφή των διδαγμάτων που απορρέουν από μια ενδιάμεση ή μια εκ των υστέρων αξιολόγηση.)

Η παρούσα πρόταση αποτελεί ανανέωση υφιστάμενου προγράμματος. Ένα από τα διδάγματα που προέκυψε από το παρόν πρόγραμμα είναι το εξής: η ασταθής κατάσταση στην Δυτική Όχθη και στη Λωρίδα της Γάζας καθιστά αδύνατο τον πολυετή προγραμματισμό, όπως προβλέπεται στον προς τροποποίηση κανονισμό. Αντίθετα, πρέπει να είναι δυνατός ο ετήσιος προγραμματισμός της χρηματοδοτικής βοήθειας για την τεχνική και οικονομική συνεργασία.

5.2. Προβλεπόμενη δράση και ρυθμίσεις δημοσιονομικής παρέμβασης

(Στο σημείο αυτό περιγράφεται η λογική στην οποία βασίζεται η πρόταση. Αναφέρονται συγκεκριμένα οι κύριες δράσεις για την επίτευξη του γενικού στόχου. Κάθε δράση πρέπει να εξυπηρετεί ένα ή περισσότερους ειδικούς στόχους. Πρέπει να αναφέρουν την προσδοκώμενη πρόοδο κατά την προτεινόμενη περίοδο. Επίσης, πρέπει να μην περιορίζονται στα άμεσα αποτελέσματα, ωστόσο πρέπει να είναι αρκετά ακριβείς ώστε να είναι δυνατόν να προσδιορίζονται συγκεκριμένα αποτελέσματα. Να αναφερθούν για κάθε κύρια δράση:

- ο(οι) στοχευόμενος(οι) πληθυσμός(οί) (να αναφερθεί, αν είναι δυνατόν, συγκεκριμένος αριθμός δικαιούχων).

- οι ειδικοί στόχοι που καθορίζονται για την περίοδο προγραμματισμού (σε μετρήσιμες τιμές).

- τα συγκεκριμένα μέτρα που πρέπει να ληφθούν για την υλοποίηση της δράσης.

- τα άμεσα αποτελέσματα εκάστης δράσης. και

- η συμβολή των αποτελεσμάτων αυτών στα προσδοκώμενα αποτελέσματα, σε ότι αφορά την ικανοποίηση των αναγκών ή την επίλυση προβλημάτων

Να δοθούν επίσης πληροφορίες σχετικά με τις ρυθμίσεις δημοσιονομικής παρέμβασης (ποσοστό και μορφή της απαιτούμενης χρηματοδοτικής βοήθειας).)

Οι κύριες δράσεις για την επίτευξη του γενικού στόχου διαρθρώνονται με επίκεντρο τα μέτρα στήριξης της οικονομικής και κοινωνικής ανάπτυξης, και τη χρηστή διαχείριση.

- Βελτίωση των κοινωνικών υπηρεσιών, ιδίως στους τομείς της υγείας, του οικογενειακού σχεδιασμού, της παροχής νερού, της εξυγίανσης και της στέγασης.

Πληθυσμός-στόχος είναι ο παλαιστινιακός πληθυσμός στη Δυτική Όχθη και στη Λωρίδα της Γάζας, και ο ειδικός στόχος είναι η συντήρηση των βασικών δημοσίων υπηρεσιών στους προαναφερόμενους τομείς. Συγκεκριμένα μέτρα για την υλοποίηση των δράσεων θα είναι για παράδειγμα, η στοχοθετημένη τομεακή στήριξη στα σχετικά υπουργεία, η υλοποίηση των έργων υποδομής με βάση το έργο, και η τεχνική βοήθεια για τη δημιουργία ικανοτήτων στους αναφερόμενους τομείς.

- Δημιουργία οικονομικού περιβάλλοντος ευνοϊκού για την οικονομική ανάπτυξη, με την εκ παραλλήλου επιδίωξη της βελτίωσης της ευζωίας του πληθυσμού.

Πληθυσμός-στόχος είναι η Παλαιστινιακή Αρχή, και ιδίως το Υπουργείο Οικονομικών, ο ειδικός στόχος είναι η βελτίωση των δημοσίων οικονομικών και η διοίκησή τους. Τα συγκεκριμένα μέτρα που θα ληφθούν για την υλοποίηση των δράσεων, θα στοχεύουν την τομεακή στήριξη ή τη δημιουργία μηχανισμού τομεακής προσαρμογής.

- Δημιουργία της αναγκαίας για το εμπόριο υποδομής, μεταξύ άλλων, για τις μεταφορές, τις επικοινωνίες και την ενέργεια, καθώς και βελτίωση του κανονιστικού πλαισίου και των έργων υποδομής μικρής κλίμακας για την ενίσχυση του εμπορίου.

Πληθυσμός-στόχος είναι τα σχετικά παλαιστινιακά υπουργεία καθώς και η επιχειρηματική κοινότητα στη Δυτική Όχθη και στη Λωρίδα της Γάζας, ο ειδικός στόχος συνίσταται στη δημιουργία ευνοϊκών προϋποθέσεων για το εμπόριο με επιχειρήσεις στη Δυτική Όχθη και στη Λωρίδα της Γάζας. Τα συγκεκριμένα μέτρα που θα ληφθούν για την υλοποίηση των δράσεων, θα είναι τεχνική βοήθεια στην ΠΑ, κατάρτιση, στήριξη στα έργα υποδομής.

- Βελτίωση της χρηστής διαχείρισης, συνεισφέροντας στη βελτίωση της ικανότητας της δημόσιας διοίκησης για την ανάπτυξη πολιτικών και την διαχείριση της εφαρμογής τους, και παρέχοντας στήριξη σε κύριους θεσμούς και κύριους πρωταγωνιστές της κοινωνίας των πολιτών, όπως φορείς τοπικής αυτοδιοίκησης, ενώσεις που βασίζονται στην αρχή της αλληλοβοήθειας, συνδικάτα, μέσα μαζικής ενημέρωσης και οργανώσεις στήριξης των επιχειρήσεων καθώς και ενισχύοντας τη δημοκρατία και το σεβασμό των ανθρωπίνων δικαιωμάτων, ιδίως μέσω μη κυβερνητικών οργανώσεων στην ΕΚ και στους μεσογειακούς εταίρους.

Πληθυσμός-στόχος είναι η Παλαιστινιακή Αρχή καθώς και ο "ανεπίσημος τομέας" (βλέπε ανωτέρω παραδείγματα), ειδικός στόχος είναι η στήριξη της διαδικασίας μεταρρύθμισης και η ανάπτυξη ανοικτής, διαφανούς και υπεύθυνης διοίκησης. Τα συγκεκριμένα μέτρα που θα ληφθούν για την υλοποίηση των δράσεων θα είναι έργα τεχνικής βοήθειας, δημιουργία θεσμικής ικανότητας καθώς και έργα μικρής κλίμακας για (γραφειακό) εξοπλισμό.

5.3. Λεπτομέρειες υλοποίησης

(Διευκρινίζονται τα μέσα υλοποίησης των σχεδιαζόμενων δράσεων: άμεση διαχείριση από την Επιτροπή, είτε μόνο με προσωπικό καταστατικό ή εξωτερικό είτε με ανάθεση σε εξωτερικούς φορείς. Στην περίπτωση αυτή, να διευκρινισθούν οι λεπτομέρειες της υλοποίησης της ανάθεσης σε εξωτερικούς φορείς (ΓΤΒ, υπηρεσίες, γραφεία, οργανισμοί, αποκεντρωμένες εκτελεστικές μονάδες, συνδιαχείριση με τα κράτη μέλη - εθνικούς, περιφερειακούς και τοπικούς φορείς)

Να αναφερθούν οι επιπτώσεις του επιλεγέντος προτύπου ανάθεσης σε εξωτερικούς φορείς επί των πόρων της δημοσιονομικής παρέμβασης, της διαχείρισης και στήριξης, καθώς και στους ανθρώπινους πόρους (αποσπασμένοι υπάλληλοι κ.λπ.)

Όπως και στο τρέχον πρόγραμμα, οι δράσεις θα υλοποιηθούν από την Αντιπροσωπεία της ΕΚ στην Ιερουσαλήμ, η οποία θα έχει πλήρως αποκεντρωθεί το 2004. Η υλοποίηση γίνεται κυρίως σε συγκεντρωτική βάση από την Επιτροπή, αλλά και σε συνεργασία με διεθνείς οργανισμούς (π.χ. UNRWA).

6. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

6.1. Συνολικές δημοσιονομικές επιπτώσεις στο Μέρος Β (για ολόκληρη την περίοδο προγραμματισμού)

(Η μέθοδος υπολογισμού των συνολικών ποσών που αναγράφονται στον κατωτέρω πίνακα, πρέπει να δικαιολογούνται με την με την κατανομή του πίνακα 6.2. )

6.1.1. Δημοσιονομική παρέμβαση

ΠΑΥ (σε εκατ. ευρώ μέχρι τρίτου δεκαδικού)

>ΘΕΣΗ ΠIΝΑΚΑ>

6.2. Υπολογισμός του κόστους ανά σχεδιαζόμενο μέτρο στο Μέρος B (για ολόκληρη την περίοδο προγραμματισμού) [11]

[11] Για περισσότερες πληροφορίες, βλέπε χωριστό επεξηγηματικό σημείωμα.

(Στην περίπτωση πλειόνων δράσεων, πρέπει να δίδονται, για τα συγκεκριμένα μέτρα κάθε δράσης, οι διευκρινίσεις που είναι αναγκαίες για την εκτίμηση του όγκου και του κόστους των αποτελεσμάτων (outputs))

ΠΑΥ (σε εκατ. ευρώ μέχρι τρίτου δεκαδικού)

>ΘΕΣΗ ΠIΝΑΚΑ>

Εφόσον χρειάζεται, να εξηγηθεί η μέθοδος υπολογισμού

7. ΕΠΙΠΤΩΣΕΙΣ ΣΤΟ ΠΡΟΣΩΠΙΚΟ ΚΑΙ ΣΤΙΣ ΔΙΟΙΚΗΤΙΚΕΣ ΔΑΠΑΝΕΣ

7.1. Επιπτώσεις στους ανθρώπινους πόρους

>ΘΕΣΗ ΠIΝΑΚΑ>

7.2. Συνολικές δημοσιονομικές επιπτώσεις των ανθρώπινων πόρων

>ΘΕΣΗ ΠIΝΑΚΑ>

Τα ποσά αντιστοιχούν στις συνολικές δαπάνες για 12 μήνες.

7.3. Άλλες δαπάνες διοικητικής λειτουργίας που απορρέουν από τη δράση

>ΘΕΣΗ ΠIΝΑΚΑ>

Τα ποσά αντιστοιχούν στις συνολικές δαπάνες για 12 μήνες.

1 Να προσδιορισθεί το είδος κάθε επιτροπής καθώς και η ομάδα στην οποία ανήκει

>ΘΕΣΗ ΠIΝΑΚΑ>

(Κατά την εκτίμηση των ανθρώπινων και διοικητικών πόρων που είναι αναγκαίοι για τη δράση, οι ΓΔ/υπηρεσίες θα πρέπει να λαμβάνουν υπόψη τις αποφάσεις που εκδίδει η Επιτροπή κατά τη συζήτηση των γενικών κατευθύνσεων και της έγκρισης του προσχεδίου του προϋπολογισμού (ΠΠ). Αυτό σημαίνει ότι οι ΓΔ πρέπει να αποδείξουν ότι οι ανθρώπινοι πόροι μπορούν να καλυφθούν από την ενδεικτική προκαταρκτική κατανομή πόρων, που έγινε με την έγκριση του ΠΠ.

Οι εξαιρετικές περιπτώσεις (όπως, όταν η σχετική δράση ήταν αδύνατο να προβλεφθεί κατά την προετοιμασία του ΠΠ),πρέπει να αναφέρονται στην Επιτροπή για να αποφασίσει αν και πώς (μέσω τροποποίησης της ενδεικτικής προκαταρκτικής κατανομής, επί τούτου επαναδιάθεσης των πόρων, διορθωτικού και συμπληρωματικού προϋπολογισμού ή διορθωτικής επιστολής στο σχέδιο του προϋπολογισμού) μπορεί να γίνει αποδεκτή η εφαρμογή της προτεινόμενης δράσης). Οι αναγκαίοι ανθρώπινοι και διοικητικοί πόροι καλύπτονται στο πλαίσιο της κατανομής που παραχωρείται στην ΓΔ, η οποία αναλαμβάνει τη διαχείριση, στο πλαίσιο της διαδικασίας ετήσιας κατανομής.

8. ΕΠΑΚΟΛΟΥΘΑ ΜΕΤΡΑ ΚΑΙ ΑΞΙΟΛΟΓΗΣΗ

8.1. Επακόλουθα μέτρα

(Πρέπει να συγκεντρώνονται επαρκή στοιχεία για τα επακόλουθα μέτρα, ήδη από την έναρξη κάθε δράσης, σε σχέση με τα χρησιμοποιούμενα μέσα και πόρους, τα επιτεύγματα και τα αποτελέσματα της παρέμβασης. Στην πράξη τούτο σημαίνει: (i) καθορισμό των αριθμοδεικτών για τα μέσα και τους πόρους, τα επιτεύγματα και τα αποτελέσματα. (ii) εκπόνηση μεθόδων για τη συγκέντρωση των στοιχείων).

Η παρακολούθηση του προγράμματος εξασφαλίζεται αφενός, με τη σύνταξη τακτικών εκθέσεων από την Ανεξάρτητη Task Force για την παλαιστινιακή μεταρρύθμιση, αφετέρου με τις συνεχείς εργασίες των τοπικών ομάδων στήριξης της μεταρρύθμισης και τον μηχανισμό παρακολούθησης του χάρτη πορείας. Σύμφωνα με τις διατάξεις του κανονισμού αυτού (άρθρο 6.1), οι εκθέσεις για την εφαρμογή του προγράμματος θα γίνονται από την Επιτροπή, με μορφή ετήσιων εκθέσεων προς το Ευρωπαϊκό Κοινοβούλιο και το Συμβούλιο.

8.2. Ρυθμίσεις και χρονοδιάγραμμα της προβλεπόμενης αξιολόγησης

(Να περιγραφεί το χρονοδιάγραμμα και οι λεπτομέρειες πραγματοποίησης των ενδιάμεσων και των εκ των υστέρων (ex post) αξιολογήσεων, που πρέπει να πραγματοποιηθούν για να διαπιστωθεί αν η παρέμβαση επέτυχε του τεθέντες στόχους. Στην περίπτωση των πολυετών προγραμμάτων, πρέπει να γίνεται τουλάχιστον μία σε βάθος αξιολόγηση κατά τη συνολική περίοδο εφαρμογής του κάθε προγράμματος. Για τις άλλες δραστηριότητες, πρέπει να πραγματοποιείται μία αξιολόγηση εκ των υστέρων ή στο μέσο της περιόδου εφαρμογής, με περιοδικότητα που να μην υπερβαίνει τα 6 έτη.)

Η EuropeAid θα πραγματοποιεί εγκαίρως αξιολόγηση ώστε το Ευρωπαϊκό Κοινοβούλιο και το Συμβούλιο να προβαίνουν στην αναθεώρηση του κανονισμού αυτού, όπως προβλέπεται στο άρθρο 1 παράγραφος 2.

9. ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ

(Άρθρο 28 παράγραφος 3 του Δημοσιονομικού Κανονισμού: «Για την αποφυγή των κινδύνων απάτης ή παρατυπιών, η Επιτροπή περιλαμβάνει στο δημοσιονομικό δελτίο, πληροφορίες σχετικά με τα υφιστάμενα ή μελετώμενα προληπτικά και προστατευτικά μέτρα».)

Για τη προστασία των οικονομικών συμφερόντων της Ευρωπαϊκής Κοινότητας από απάτες και άλλες παρατυπίες, η Επιτροπή δύναται επίσης να προβαίνει σε επί τόπου ελέγχους και επιθεωρήσεις δυνάμει του προγράμματος, σύμφωνα με τον κανονισμό (Euratom, EC) αριθ. 2185/96 [12] του Συμβουλίου. Εφόσον χρειάζεται, οι έρευνες διεξάγονται από την Ευρωπαϊκή Υπηρεσία Καταστολής της Απάτης (OLAF) και διέπονται από τον κανονισμό (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου [13].

[12] EE L 292, 15.11.1996, σ. 2.

[13] ΕΕ L 136, 31.5.1999, σ. 1.

Ο δικαιούχος επιδότησης λειτουργίας τηρεί, ώστε να είναι στη διάθεση της Επιτροπής, όλα τα δικαιολογητικά των δαπανών που πραγματοποιήθηκαν κατά το έτος για το οποίο χορηγήθηκε η επιδότηση, ιδίως την εξακριβωμένη κατάσταση των λογαριασμών κατά τη διάρκεια περιόδου πέντε ετών, η οποία υπολογίζεται από την τελευταία πληρωμή. Ο δικαιούχος επιδότησης φροντίζει ώστε, εφόσον χρειαστεί, τα δικαιολογητικά που βρίσκονται στην κατοχή των εταίρων ή των μελών να τεθούν στη διάθεση της Επιτροπής.

Η Επιτροπή προβαίνει σε τακτικούς ελέγχους των εγγράφων και σε επί τόπου ελέγχους.